สวัสดีค่ะคือเดือนที่แล้วประจำเดือนมาวันที่ 4 เมษายน แล้ววันที่ 24 เมษายนไปมีเพศสัมพันธ์กับแฟนค่ะ ผ่านมาวันที่ 26 เมษายน ก็ได้ซื้อยาคุมฉุกเฉินมากินค่ะ กินได้ครบ10วันแล้วประจำเดือนก็มาวันที่ 6 พฤษภาคม (ปกติเป็นคนที่ประจำเดือนมาไม่ตรงกันอยู่แล้วค่ะ) ปกติประจำเดือนจะมา 5-6 วัน แต่เดือนนี้มาแค่3วัน แต่เลือดที่ออกมาเป็นเลือดสีแดงสดค่ะ แต่ที่ใช้ผ้าอนามัยเต็มจริงๆก็ 3 แผ่นค่ะคือ3แผ่นนี้เลือดเยอะมาก แล้วก่อนหน้านี้ก็มีอาการเจ็บเต้านมแล้วก็หัวนมค่ะ แต่อาการนี้ได้หายไปแล้ว แล้วก็ไม่มีอาการอะไรเลย เป็นไปได้มั้ยคะว่านี้จะเป็นเลือดประจำเดือน ไม่ใช่เลือดล้างหน้าเด็ก แล้วทำไมเดือนนี้มันมาน้อยจังเลยคะ แล้วจะมีโอกาสตั้งครรภ์ไหม
สวัสดีครับการทานยาคุมฉุกเฉินนั้นถ้าหากทานภายใน 72 ชม.หลังจากมีเพศสัมพันธ์จะสามารถป้องกันการตั้งครรภ์ได้ประมาณ 85%ผลข้างเคียงของยาคุมกำเนิดที่พบได้บ่อยคือ เมื่อทานแล้วจะทำให้ประจำเดือนมาผิดปกติ มาก่อนกำหนดได้หลังจากทานยาไปภายในหนึ่งสัปดาห์ถ้ากังวลว่าจะตั้งครรภ์ควรตรวจการตั้งครรภ์ด้วยตนเองก่อนจะสามารถตรวจการตั้งครรภ์หลังจากมีเพศสัมพันธ์ 14 วันเป็นต้นไปแนะนำให้สังเกตุอาการ ถ้าหากมีอาการผิดปกติควรไปพบแพทย์ หากไม่ต้องการตั้งครรภ์แล้วมีเพศสัมพันธ์สม่ำเสมอ ควรใช้วิธีคุมกำเนิดเช่น ยาคุมกำเนิดชนิดแผง หรือถุงยางอนามัยร่วมด้วยครับ